Kan dette være Apples elbil?

Svaret på spørgsmålet i overskriften er: Sikkert ikke. Hvis Apple laver en elbil, kommer den med stor sandsynlighed til at se anderledes ud, end nogen har forestillet sig. Men på grundlag af de patenter, Apple har ansøgt om, har virksomheden Vanarama lavet denne fine model, der viser, hvordan elbilen kunne se ud.

Konceptet fra Vanarama viser Apples elbil både ude- og indefra og er sagt baseret på de ideer, Apple har søgt patenteret. På hjemmesiden kan man læse i detaljer om de enkelte patentansøgninger og hvordan de bruges i bilen. Eksempelvis det åbne glastag over en konstruktion helt uden a,b eller c-stolper.

Dørhåndtagene er lavet som knapperne på siden af en iPhone og på fronten lyser et Apple-logo på samme måde, som det gjorde på tidligere generationer af de bærbare MacBook-maskiner.

Indenfor i kabinen har chauffør og passager glæde af en kolossal skærm, der strækker sig fra dør til dør – ikke ulig Hyperscreen fra Mercedes. Skærmens indhold skifter automatisk, alt efter brugssituation.

Et kig indenfor …

Apples bilprojekt, hvad enten det drejer sig om en reel bil eller bare software til andre producenter, fik for nyligt ny medarbejder i form af en af arkitekterne bag Teslas selvkørende software. Han slutter sig til de fire øvrige ex-Teslaer på Apples Project Titan.

Du kan klikke rundt i en 3D-model af Apples elbil hos Vanarama. Her er et par ekstra billeder:

Kan dette være Apples elbil?